Hadži Kurd džamija
Hadži-Kurd džamija locirana je u banjalučkom naselju Lijevoj Novoseliji. Izgrađena je u 17. stoljeću, obnovljena 1978, a srušena miniranjem 14. jula 1993. za vrijeme rata u Bosni i Hercegovini. Komisija za očuvanje nacionalnih spomenika Bosne i Hercegovine na sjednici održanoj od 6. do 11. decembra 2003. donijela je odluku o proglašavanju područja harema Hadži Kurd džamije nacionalnim spomenikom Bosne i Hercegovine. Harem je podijeljen na tri dijela. U prvom dijelu, tridesetak metara južno od objekta džamije, stoji sedam nišana, a u dijelu situiranom uz džamiju ima ih osam, uz nekoliko polomljenih. U trećem su novi nišani.